UNIVERZITET U SARAJEVU

MUZIČKA AKADEMIJA

Na osnovu člana 69. stav (1) i člana 72. stav (1) Zakona o visokom obrazovanju Kantona Sarajevo („Službene novine Kantona Sarajevo“ boj:36/22), člana 111. i 118. Statuta Univerziteta u Sarajevu broj:01-14-35/23 od 31.07.2023. godine i Odluke Vijeće Univerziteta u Sarajevu – Muzičke akademije broj:02-1-124/2.2-24 od 16.02.2024. godine, Univerzitet u Sarajevu – Muzička akademija raspisuje

# K O N K U R S / N A T J E Č A J

**za izbor dekana (rukovodioca organizacione jedinice)**

**Univerziteta u Sarajevu – Muzičke akademije**

**za mandatni period 2024-2028. godina**

Kandidat za dekana (rukovodioca organizacione jedinice) treba da ispunjava uvjete u skladu sa članom 72. Zakona o visokom obrazovanju ("Službene novine Kantona Sarajevo" broj:36/22) i članom 117. Statuta Univerziteta u Sarajevu broj:01-14-35/23 od 31.07.2023.godine, i to:

1. da je u radnom odnosu sa punim radnim vremenom na Univerzitetu u Sarajevu – Muzičkoj akademiji;
2. da je izabran u nastavno zvanje redovnog ili vanrednog profesora na Univerzitetu u Sarajevu – Muzičkoj akademiji;
3. da nije predsjednik ili član Upravnog odbora Univerziteta;
4. ne obavlja funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima;

Dekan Akademije bira se na mandatni period od četiri (4) godine.

**Uz svojeručno potpisanu prijavu na konkurs/natječaj kandidati su dužni priložiti:**

1. Biografiju (CV) potpisanu od strane kandidata;
2. Opis naučnog/umjetničkog i stručnog rada potpisan od strane kandidata;
3. Program rada za mandatni period potpisan od strane kandidata;
4. Uvjerenje o državljanstvu (original ili ovjerena kopija);
5. Odluku o izboru u akademsko zvanje redovnog ili vanrednog profesora (orginal ili ovjerena kopija);
6. Potvrdu da je u stalnom radnom odnosu sa punim radnim vremenom na Univerzitetu u Sarajevu - Muzičkoj akademiji (original ili ovjerena kopija);
7. Potpisanu i ovjerenu izjavu od strane nadležne općinske službe ili notara kojim kandidat potvrđuje sljedeće:
   * da nije predsjednik ili član Upravnog odbora Univerziteta u Sarajevu;
   * da ne obavlja funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima

Sve dokumente potrebno je priložiti u originalu ili ovjerenoj fotokopiji.

Kandidati koji ispunjavaju uvjete za izbor dekana (rukovodioca organizacione jedinice) javno će prezentirati ponuđeni program rada na sjednici Vijeća Univerziteta u Sarajevu – Muzičke akademije.

Konkurs se objavljuje u dnevnom listu „Dnevni avaz“, web stranici Univerziteta u Sarajevu i web stranici Univerziteta u Sarajevu – Muzičke akademije.

Konkurs/natječaj ostaje otvoren 15 dana od dana objavljivanja.

Prijave na konkurs/natječaj sa navedenim dokazima dostavljaju se direktno na protokol Muzičke akademije Univerziteta u Sarajevu ili poštom na adresu:

**Muzička akademija u Sarajevu**

**Josipa Štadlera 1/II**

**71 000 Sarajevo**

**(u zatvorenoj koverti sa naznakom: „prijava za konkurs/natječaj**

**za izbor dekana– ne otvarati“)**

Nepotpune i neblagovremene prijave neće se uzeti u razmatranje.